OpenLLM-France/wikimedia huggingface dataset:
# Josep Maria Fulquet i Vidal

Josep Maria Fulquet i Vidal (Barcelona, 23 de setembre de 1948) és un poeta, traductor i professor universitari, el nom de ploma del qual és Josep Maria Fulquet. Va ser col·laborador habitual en el diari Avui i les revistes Trípodos, Ars Brevis i Núvol. Professor a la Universitat Ramon Llull, ha fet traduccions de l'anglès, el francès i l'italià (Cartes d'aniversari de Ted Hughes, Premi Crítica Serra d'Or de traducció 2000) i va col·laborar en el Diccionari anglès-català (1983) de Salvador Oliva i Angela Buxton. També va traduir diverses obres audiovisuals, com el primer episodi de la sèrie Dallas.
La seva obra poètica, realista i centrada en la reflexió sobre el temps, va començar a Perillosa riba (1978) i ha continuat a Platges del temps (1980), De plata pur (2007) i Morir com un riu, que va guanyar el Premi Miquel de Palol de poesia l'any 2016.

## Obra

* Perillosa riba. Barcelona: Edicions 62, 1978 (Els Llibres de l'escorpí;47).
* Platges de temps. Barcelona: Edicions 62, 1980 (Els Llibres de l'escorpí;58). ISBN 978-84-2971-594-1.
* De plata pur. Barcelona: Angle, 2007 (Punts cardinals;3). ISBN 978-84-9652-177-3.
* Morir com un riu. Barcelona: Proa, 2016 (Els Llibres de l'Óssa Menor;353). ISBN 978-84-7588-647-3. (Premi Miquel de Palol de Poesia 2016)
* Natura d'infinit. Barcelona: Edicions 62, 2016 (Poesia;164). ISBN 978-84-2977-557-0.
* Shakespeare en la veu dels traductors catalans. Catarroja: Editorial Afers, 2017 (Recerca i pensament;88). ISBN 978-84-1626-044-7.
* Ample vol de la nit. Barcelona: Proa, 2018 (Els Llibres de l'Óssa Menor;360). ISBN 978-84-7588-703-6. (Premi Carles Riba de Poesia 2017)
* Domini fosc. Palma: Lleonard Muntaner Editor, 2021 (La Fosca;52). ISBN 978-84-1875-811-9. (Premi Pare Colom de Poesia 2021)

## Premis literaris

* 2000 - Premi Crítica Serra d'Or: traducció de Cartes d'aniversari, de Ted Hughes.
* 2016 - Premi Miquel de Palol de poesia: Morir com un riu.
* 2017 - Premi Carles Riba de poesia: Ample vol de la nit.
* 2021 - Premi Pare Colom de poesia: Domini fosc

## Referències

* ↑ «Josep Maria Fulquet i Vidal». Gran Enciclopèdia Catalana. Barcelona: Grup Enciclopèdia Catalana.
* ↑ «“Sue Ellen, ets un pendó”: quan el català dona la cara a TV3». La Mira. [Consulta: 8 abril 2024].
* ↑ Pons Alorda, Jaume C. «Josep M. Fulquet: “La mort és el gran canvi”». Núvol, 18-01-2017 [Consulta: 6 abril 2017].
* ↑ «Josep Maria Fulquet aconsegueix el Carles Riba de poesia». El País, 16-12-2017 [Consulta: 18 agost 2022].
* ↑ «Laura Gost, Joan Duran i Ferrer i Josep Maria Fulquet, guanyadors dels premis literaris Pare Colom». Ara balears, 25-07-2021 [Consulta: 25 juliol 2021].
# Hegèsies de Magnèsia

Hegèsies (en grec antic: Ἡγησίας, llatí: Hegesias) fou un retòric i historiador grec nascut a Magnèsia.
Se suposa que va escriure les seves obres una mica després que Timeu de Tauromènion i va viure a l'època de Ptolemeu I Sòter, a la segona meitat del segle iv aC i començament del segle iii aC.
Estrabó el considera l'iniciador d'un estil d'escriptura denominat estil asiàtic, ple de floritures i del que diu que degenerava l'idioma, encara que Hegèsies deia que seguia els estils de Lísies i Carísios. Ciceró i Dionís d'Halicarnàs diuen que el seu estil era desproporcionat, amb molt poca dignitat i amb detalls inútils, que de vegades semblaven infantils. Marc Terenci Varró l'admirava pels seus coneixements.
El mateix Dionís d'Halicarnàs i Foci han preservat alguns fragments de les seves obres. D'ell se sap que va escriure una obra sobre Alexandre el Gran, que Aule Gel·li inclou entre aquelles obres d'escriptors que afegien coses meravelloses a la narració. Plutarc el qualifica de maldestre.

## Referències

* ↑ 1.Hegesias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 367-368
# Plymouth Breeze

El Plymouth Breeze va ser un cotxe de tipus mid size presentat el 1996 com a substitut del Plymouth Acclaim. Basat amb el xassís JA, el mateix que usaven els Dodge Stratus i Chrysler Cirrus. Quan va ser presentat, el Breeze només tenia un nivell d'equipament. El 1997 Car and Driver va incloure'l a la llista dels 10 millors. El Breeze va deixar-se de vendre el 2000, a conseqüència de la desaparició de la marca Plymouth. El Breeze va ser el model econòmic d'accés dels cotxes "Cloud Cars" de Chrysler, i no va tenir cap motor V6 com van tenir els altres "Cloud Cars" (Dodge Stratus i Chrysler Cirrus).
El Breeze va ser fabricat a Sterling Heights, Michigan.

## Disseny

El Breeze va utilitzar el disseny cab forward, introduït en els vehicles que usaven la plataforma LH dels Chrysler Concorde, Dodge Intrepid i Eagle Vision el 1993. D'aspecte exterior com interior el Breeze era molt semblant al Cirrus i Stratus, amb algunes modificacions que afectaven a detalls com per exemple la graella eggcrate (típica dels Plymouth d'aquella època).

## Informació general

Mides del Breeze:
Batalla (Wheelbase): 2,743 m (108 in)
Llargada (Length): 4,749 m (187 in)
Amplada (Width): 1,803 m (71 in)
Alçada (Height): 1,374 m (54.1 in)
Pes (Curb weight): 1463 kg (3,181 lb)
Mecànicament només s'oferia amb 2 motors. Un 2.0L A588 de 132 cv i un 2.4L EDZ de 4 cilindres d'origen Chrysler de 150 cv.
En transmissions, una caixa manual de 5 velocitats i una automàtica de 4 velocitats Ultradrive 41TE.
La NHTSA ha qualificat el Breeze del 2000 amb 3 estrelles (conductor) i 4 estrelles (passatger) en el xoc frontal. Arxivat 2007-09-28 a Wayback Machine..
Rivals del Breeze són el Ford Contour, Chevrolet Malibu o el Nissan Altima.

## Vegeu també

* Dodge Stratus

## Enllaços externs

* Informació del Breeze a Allpar.com (anglès)
* Plymouth Breeze a Consumerguide Arxivat 2007-01-24 a Wayback Machine. (anglès)
# Meghri

Meghri (armeni: Մեղրի), és una ciutat del sud d'Armènia i la seu de la Municipalitat de Meghri a la província de Siunik, prop de la frontera amb Iran. En el cens de 2011 tenia 4.580 habitants.
Com a resultat de la fusió de comunitats del 2016, la municipalitat de Meghri va ser engrandida per a incloure les viles d'Agarak, Alvank, Aygedzor, Gudemnis, Karchevan, Kuris, Lehvaz, Lichk, Nrnadzor, Shvanidzor, Tashtun, Tkhkut, Vahravar, i Vardanidzor.
Meghri va ser fundada com Karchavan el 906 pel rei Smbat I d'Armènia. Més tard va rebre el nom de Meghri, que significa ciutat de la mel en idioma armeni.
El seu clima està classificat com BSk en el sistema Köppen-Geiger.
Dades climàtiques a Meghri, Armenia :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | 4.5 (40.1) | 6.6 (43.9) | 12.2 (54) | 18.7 (65.7) | 23.9 (75) | 28.7 (83.7) | 31.7 (89.1) | 32.0 (89.6) | 27.3 (81.1) | 20.9 (69.6) | 12.8 (55) | 6.7 (44.1) | 18.83 (65.91) |
| Mínima mitjana °C (°F) | −3.4 (25.9) | −1.8 (28.8) | 2.3 (36.1) | 7.4 (45.3) | 12.0 (53.6) | 15.9 (60.6) | 19.2 (66.6) | 18.2 (64.8) | 14.2 (57.6) | 9.1 (48.4) | 3.5 (38.3) | −1.0 (30.2) | 7.97 (46.35) |
| Precipitació mitjana mm (polzades) | 21 (0.83) | 22 (0.87) | 30 (1.18) | 46 (1.81) | 56 (2.2) | 27 (1.06) | 9 (0.35) | 12 (0.47) | 15 (0.59) | 27 (1.06) | 26 (1.02) | 20 (0.79) | 311 (12.23) |
| Font: http://en.climate-data.org/location/21612/ ||||||||||||||

## Referències

* ↑ «Նախատեսվում է իրականացնել համայնքների խոշորացման 14 պիլոտային ծրագիր». Arxivat de l'original el 2019-05-14. [Consulta: 21 març 2018].

## Enllaços externs

* Meghri official website
* Meghri news
* Syunik Province official website
# Fernando Oliú

Fernando Oliú Chiazzaro (Salto, 25 de maig de 1925 - Montevideo, 2 de desembre de 1983) fou un advocat i polític uruguaià pertanyent al Partit Nacional.

## Biografia

Va néixer a Salto, al nord-oest de l'Uruguai. Graduat en Dret per la Universitat de la República el 1950, es va associar amb Jorge Giucci Urta, Elbio Jiménez Rimoldi i Julio Macedo Hontou. També va treballar professionalment al BROU.
Va ser militant del Partit Nacional, sector Herrerisme. Durant el segon col·legiat del seu partit va ser subsecretari del ministre d'Instrucció Pública Juan Pivel Devoto.
El 1971 va ser un dels primers a unir-se al nou moviment Per la Pàtria, convertint-se en un destacat dirigent. Durant l'època de la dictadura, al costat de Gonzalo Aguirre van ser secretaris del triumvirat clandestí format per Carlos Julio Pereyra, Dardo Ortiz i Mario Heber; i amb motiu de l'exili del líder Wilson Ferreira Aldunate va constituir un nexe de contacte fonamental.
Amb motiu de les eleccions primàries de 1982, Oliú va idear la consigna "Endavant Amb Fe" (Adelante Con Fe) per a la sigla ACF que distingia a la llista que feia referència a Ferreira; i va resultar un èxit de propaganda, que va superar les restriccions del règim militar: la llista ACF va obtenir l'àmplia majoria dels vots nacionalistes, i fins i tot vots de l'esquerra.
Va ser un dels ideòlegs de la Secretaria d'Assumptes Socials del Partit Nacional.
Un any després, conjuntament amb Gonzalo Aguirre Ramírez i Juan Martín Posadas, van participar en les converses del Parque Hotel amb els militars.

## Referències

* ↑ (castellà) Resolució Nº 8499 de la Junta Departamental de Montevideo Arxivat 2014-06-06 a Wayback Machine.
* ↑ (castellà) Labat - Jiménez - Gauthier · Estudi Jurídic
* ↑ (castellà) Informe Anual 1979-1980 - Capitulo V Uruguay
* ↑ (castellà) Diario El País - Montevideo - Uruguai
* ↑ (castellà) El homenaje a Fernando Oliú - Editorial - 3 de juliol de 2001
* ↑ (castellà) Blancos buscan ‘equilibrar fuerzas' en organismos sindicales
* ↑ (castellà)
# Kozlovski

«Kozlovski» té aquests significats:
* Kozlovski (Vorónej), localitat de l'óblast de Vorónej, a Rússia
* Kozlovski (Bélgorod), localitat de l'óblast de Bélgorod, a Rússia
# Musaranya de Pitman

La musaranya de Pitman (Crocidura pitmani) és una espècie de mamífer eulipotifle de la família de les musaranyes (Soricidae) endèmica de Zàmbia.

## Referències

* ↑ uBio (anglès)
* ↑ The Taxonomicon (anglès)
* ↑ Gerrie, R.; Kennerley, R. (2016). "Crocidura pitmani (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Henry From

Henry From (Aarhus, 1 de juny de 1926 - Aarhus, 31 d'agost de 1990) fou un futbolista danès de la dècada de 1950.
Fou 31 cops internacional amb la selecció de Dinamarca.
Pel que fa a clubs, defensà els colors de AGF

## Referències

* ↑ Henry From Arxivat 11 March 2016$^{[Datemismatch]}$ a Wayback Machine.. sports-reference.com
* ↑ Boserup, Rasmus (27. November 2008) 5 af de største AGF-målmænd. stiften.dk
* ↑ Danish national team profile
* ↑ (danès) DBUs landstrænere i perioden 1967-69 Arxivat 2007-09-27 a Wayback Machine. at the Danish Football Association
* ↑ «Henry From | Gyldendal - Den Store Danske» (en danès). Denstoredanske.dk, 30-01-2009.
# Plymouth (Vermont)

Plymouth és una població dels Estats Units a l'estat de Vermont. Segons el cens del 2000 tenia 555 habitants.

## Demografia

Segons el cens del 2000, Plymouth tenia 555 habitants, 251 habitatges, i 168 famílies. La densitat de població era de 4,4 habitants per km².
Dels 251 habitatges en un 23,5% hi vivien nens de menys de 18 anys, en un 55,8% hi vivien parelles casades, en un 5,2% dones solteres, i en un 32,7% no eren unitats familiars. En el 27,1% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,59.
Per edats la població es repartia de la següent manera: un 18% tenia menys de 18 anys, un 2,9% entre 18 i 24, un 26,3% entre 25 i 44, un 33,2% de 45 a 60 i un 19,6% 65 anys o més.
L'edat mediana era de 47 anys. Per cada 100 dones de 18 o més anys hi havia 107,8 homes.
La renda mediana per habitatge era de 43.438 $ i la renda mediana per família de 46.667 $. Els homes tenien una renda mediana de 29.583 $ mentre que les dones 27.917 $. La renda per capita de la població era de 25.272 $. Entorn del 3,5% de les famílies i el 5,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plymouth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Plymouth». American Fact Finder. Oficina del Cens dels Estats Units, 12-01-2010.
# Mas Fàbregas de l'Hostal Nou

Mas Fàbregas de l'Hostal Nou és una masia de Riudellots de la Selva (Selva) inclosa a l'Inventari del Patrimoni Arquitectònic de Catalunya.

## Descripció

El Mas Fàbregas en l'actualitat ha quedat situat al mig d'un nus viari entre la N-II i la carretera que porta a l'autopista, l'Aeroport de Girona i l'inici de l'Eix Transverssal.
Es tracta d'una masia de planta rectangular, dues plantes i vessant a laterals. El portal d'entrada que és rectangular amb llinda monolítica porta la inscripció de 1661 i està desplaçat respecte al vèrtex de la coberta. Les obertures del primer pis són emmarcades amb pedra amb relleu d'arc conopial decorat i ampit motllurat. La resta d'obertures originals també són emmarcades amb pedra, però n'hi ha d'altres que s'han anat obrint al llarg del temps i són rectangulars senzilles.
La vessant dreta de la coberta és més llarga que l'esquerra la qual té un cos adossat una mica més alt que trenca la caiguda de la teulada. L'any 2004 es va ensorrar part de la coberta i es va substituir per planxa ondulada d'uralita. A l'extrem hi ha un porxo de rajols destinat a magatzem i corral.
L'interior no ha sofert cap intervenció i es troba en molt mal estat. Es conserven l'embigat de fusta i el paviment originals.
Prop de la masia hi ha diverses edificacions destinades a l'explotació ramadera.

## Referències

* 1 2 3 4 5 «Mas Fàbregas de l'Hostal Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Euràsia (1984)

Euràsia és un dels tres superestats que queden món al futur distòpic presentat a la novel·la 1984 de George Orwell, juntament amb Oceania i l'Àsia Oriental.
Comprèn la major part de l'Europa continental, l'actual Rússia, i un territori variable a Manxúria, Mongòlia, el nord d'Àfrica i el Pròxim Orient. La ideologia política és el neobolxevisme, i se suggereix que va néixer a partir de l'expansió de la Unió Soviètica. La vasta extensió d'aquest estat actua com a defensa natural.
A l'inici del llibre, Euràsia està en guerra amb Oceania. Però segons el llibre d'Emmanuel Goldstein, la guerra no es pot ser entesa en el sentit tradicional, ja que sols existeix per trobar un ús per als recursos i mantenir la població a ratlla. La victòria per qualsevol dels dos bàndols no tan sols no és possible, sinó que no és desitjable.
Viccionari
# Kozlovka (Saràtov)

Kozlovka - Козловка (rus) - és un poble de l'óblast de Saràtov, a Rússia, segons el cens del 2010 tenia 58 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Nandus prolixus

Nandus prolixus és una espècie de peix pertanyent a la família Nandidae.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a la conca del riu Sepilok (el nord-est de Borneo, Malàisia).

## Observacions

És inofensiu per als humans.

## Referències

* ↑ Cuvier G. & Valenciennes A., 1831. Histoire naturelle des poissons. Tome septième. Livre septième. Des Squamipennes. Livre huitième. Des poissons à pharyngiens labyrinthiformes. Hist. Nat. Poiss. v. 7. i-xxix + 1-531.
* ↑ uBio (anglès)
* ↑ Chakrabarty, P., R. G. Oldfield & H. H. Ng., 2006. Nandus prolixus, a new species of leaf fish from northeastern Borneo (Teleostei: Perciformes: Nandidae). Zootaxa N. 1328: 51-61.
* ↑ The Taxonomicon (anglès)
* 1 2 3 FishBase (anglès)

## Enllaços externs

* BioLib (anglès)
* AQUATAB
# Josep Molé i Gelabert

Josep Molé i Gelabert (Mataró, 17 de maig de 1878 - 1926) és el compositor català de música dels primers Pastorets de la Sala de Cabanyes de l'any 1916. Molé ha passat a la història per la seva dedicació a l'Orfeó de Mataró. Va fer una trajectòria musical molt llarga i es va vincular molt amb el Círcol Catòlic.
Gelabert va néixer en una família menestral. Es va formar com a capellà al Seminari Conciliar de Barcelona. Posteriorment, va ser ordenat sacerdot i va obtenir la residència a Mataró l'any 1904. L'any 1910 es van convocar oposicions per a mestre de capella a Santa Maria de Mataró. Molé, no obstant, no es va presentar i no se saben els motius. El mestre de capella va acabar sent Mn. Joan Fargas i Heras. Molé va ser director de l'Orfeó Mataroní durant vint anys (1906-1926), mestre de capella de la parròquia de Sant Joan i Sant Josep, soci fundador i president dues vegades de la mutualitat Nueva Herencia Mataronesa, membre de la Junta del Círcol Catòlic d'Obrers, director local de la Congregació d'oblats seglars benedictins, sacerdot encarregat de l'Asil de les Germanetes dels Pobres (Fundació Cabanellas), copista de nombroses obres manuscrites i compositor, com a mínim, de tretze obres inventariades que es conserven al Museu Arxiu.
Actualment, no hi ha cap creació de Molé que pervisqui d'abans del 1916. Dels anys posteriors a 1916, es conserven una quantitat mínima de particel·les, cosa que indica que la música per als números dels Pastorets anava canviant. Almenys fins al 1926, els Pastorets no tenien un model fix de música. Sempre buscaven música nova, innovadora, millor que l'anterior i diversa. Els directors i compositors posterior a Molé, van introduir als números peces que havia compost Miquel Ferrer i passatges de música tradicional i popular per a enriquir la música.

## Obra

* Meditació per a 1 v i Org "Yo ¿para que nací...?"
* Villancet per a 2 v i Org "A Belen pastores debemos marchar..."
* L"Estel de Nazareth". Vegeu anàlisi musical d'aquesta a les citacions.

## Referències

* 1 2 «Molé i Gelabert, Josep - Resultats de la cerca - IFMuC: Inventari dels Fons Musicals de Catalunya». [Consulta: 19 desembre 2019].
* Cabot i Sagrera, Neus; Guanyabens i Calvet, Nicolau «Mossén Josep Molé, autor de la música dels primers Pastorets de la Sala Cabanyes, els de 1916». Fulls del Museu Arxiu de Santa Maria, 117, 2017, pàg. 30–34. ISSN: 2385-3700.
# Port esportiu

Un port esportiu és un port abrigat amb amarratges per a iots i vaixells petits. Normalment l'accés està reservat per a membres i propietaris d'embarcacions. Els ports esportius tenen connexions d'electricitat i aigua, llocs per guardar equipament, dutxes, lavabos, etc. També hi ha molts clubs que posseeixen un dic sec i altres instal·lacions necessàries per a la reparació i carenatge de les embarcacions amb grues, escales i tallers.
La majoria dels ports esportius compten amb un club nàutic a la vora del port, on hi ha generalment informació sobre l'estat del temps i la mar i facilitats sanitàries bàsiques. També hi ha normalment un local social amb restaurant, bar o cafeteria i sovint una sala per activitats de lleure, on els mariners es poden reunir.
Hi ha ports pesquers en els quals els iots i els vaixells de pesca comparteixen el mateix port, com el de Blanes. Sovint els ports esportius de les grans ciutats es troben dins d'un port marítim commercial, com els del Reial Club Nàutic de Barcelona i el Reial Club Marítim de Barcelona. D'altres, com el de Cartagena, es troben dins de la Base Naval de l'Armada.
A Catalunya els ports esportius es poden trobar també en llacs i embassaments, on funcionen principalment l'estiu. Un dels projectes més ambiciosos és la "marina" residencial d'Empuriabrava a la comarca de l'Alt Empordà. L'extens complex d'Empuriabrava va integrar una urbanització residencial amb un port esportiu. Construït damunt una zona d'aiguamolls, els iots i altres embarcacions es poden amarrar a la vora de les cases individuals comunicades amb una xarxa de canals artificials.

## Impacte ecològic

Molts ports esportius als Països Catalans són de construcció recent. Durant les darreres tres dècades han proliferat molt a la costa Mediterrània.
L'abundància de ports a la costa pot tindre un efecte negatiu sobre els ecosistemes ja molt degradats del litoral català. Aparentment, l'alteració dels fluxos de corrents paral·lels a la costa pot causar la destrucció de platges de sorra i de la vegetació marítima com els alguers.

## Referències

* ↑ Club de Vela Blanes
* ↑ Port de Barcelona

## Enllaços externs

* Ports esportius (en)
* Marinas in Catalonia (en)
* Ports esportius a Catalunya
# Memorial Roman Siemiński

El Memorial Roman Siemiński és una cursa ciclista d'un dia polonesa que es disputa anualment el 2 de maig. Des del 2015 forma part de l'UCI Europa Tour.

## Palmarès parcial

| Any | Vencedor | Segon | Tercer |
| 1998 | Piotr Wadecki | | |
| 2000 | Bartłomiej Ksobiak | | |
| 2001 | Piotr Zaradny | | |
| 2002 | Robert Radosz | | |
| 2004 | Łukasz Podolski | | |
| 2005 | Mariusz Wiesiak | | |
| 2006 | Marcin Gębka | | |
| 2007 | Roman Broniš | | |
| 2008 | Piotr Zaradny | | |
| 2009 | Wojciech Halejak | | |
| 2010 | Wojciech Ziółkowski | | |
| 2011 | Robert Radosz | | |
| 2012 | Rick Ampler | Jaroslaw Rebiewski | Sylwester Janiszewski |
| 2013 | Tomasz Smoleń | | |
| 2014 | Eryk Latoń | Piotr Wojciechowski | Kacper Gronkiewicz |
| 2015 | Alois Kaňkovský | Konrad Dąbkowski | Vasyl Malynivskyi |
| 2016 | Mykhaylo Kononenko | Marek Rutkiewicz | Martin Hunal |
| 2017 | Alois Kaňkovský | Alan Banaszek | Vojtech Hacecky |
| 2018 | Alois Kaňkovský | Szymon Sajnok | Alan Banaszek |
| 2019 | Alois Kaňkovský | František Sisr | Sylwester Janiszewski |

## Enllaços externs

* Palmarès a cyclebase.nl
* Palmarès a cqranking.com
* Palmarès a sitiodeciclismo.net
# Fexhe-le-Haut-Clocher

Fexhe-le-Haut-Clocher (en való Fexhe-å-Hôt-Clokî) és un municipi belga de la província de Lieja a la regió valona. Es troba a prop de l'aeroport de Lieja i de les autopistes de Lieja - Brussel·les i Lieja - Namur. Comprèn les viles de Fexhe(-le-Haut-Clocher), Freloux, Noville, Roloux i Voroux-Goreux.

## Alcaldes

| Eleccions | Burgmetre | Resultats |
| 10-10-1976 | François Thomas (PS) | 6 PS >< 5 Interessos Comunals |
| 10-10-1982 | François Thomas (PS) | 8 PS >< 3 Entesa Comunal |
| 09-10-1988 | François Thomas (PS) | 8 PS >< 3 Entesa Comunal |
| 09-10-1994 | François Thomas (PS) | 6 PS >< 5 Entesa Comunal |
| 23-09-1998 | Francine Abeels (PS) | |
| 08-10-2000 | Jean-Marie Colette (NEC) | 5 NEC i 1 OPA >< 5 PS |
| 08-10-2006 | Henri Christophe (MR) | 6 MR i 5 CDH >< 1 PS i 1 PC |

## Galeria d'imatges

* Oratori
* Presbiteri
* Pedra commemorativa de la Pau de Fexhe (1316)

## Referències

* ↑ La Nouvelle Entesa Comunal fou una llista formada per l'Entesa Comunal (CDH) de Jean-Marie Colette i MR de Henri Christophe.
* ↑ Organització participació activa, dissident del PS
# Kulikovka

«Kulikovka» té aquests significats:
* Kulikovka (Saràtov), localitat de l'óblast de Saràtov, a Rússia
* Kulikivka (Crimea), localitat de la República Autònoma de Crimea a Ucraïna